ai4bharat/Pralekha huggingface dataset:
माहिती आणि प्रसारण मंत्रालय
48 व्या टोरंटो आंतरराष्ट्रीय चित्रपट महोत्सवामधील भारताचा सहभाग देशाच्या सृजनशीलतेचे दर्शन घडवणार
भारताला सृजनशीलतेचे केंद्र आणि कथाकारांची भूमी म्हणून सादर करण्याचा आणि देशात सुलभ चित्रीकरणाला प्रोत्साहन देण्याचा भारतीय प्रतिनिधी मंडळाचा प्रयत्न
नवी दिल्ली, 6 सप्टेंबर 2023
या वर्षीच्या मे महिन्यात 76 व्या कान चित्रपट महोत्सवातील यशस्वी सहभागा नंतर, 7 सप्टेंबर 2023 पासून सुरू होणाऱ्या 48 व्या टोरंटो आंतरराष्ट्रीय चित्रपट महोत्सवात  आपले चित्रपट घेऊन जाण्यासाठी भारत सज्ज आहे. यावर्षी, भारताला प्रतिभा, आशय आणि मनोरंजनाचे केंद्र म्हणून प्रदर्शित करण्यावर विशेष भर दिला जाईल. माहिती आणि प्रसारण मंत्रालयाचे सहसचिव , आणि भारतीय चित्रपट विकास महामंडळाचे व्यवस्थापकीय संचालक पृथुल कुमार, टोरंटो आंतरराष्ट्रीय चित्रपट महोत्सवात सहभागी होत असलेल्या भारताच्या अधिकृत शिष्टमंडळाचे नेतृत्व करतील. भारतीय चित्रपट विकास महामंडळ ही माहिती आणि प्रसारण मंत्रालया अंतर्गत टोरंटो आंतरराष्ट्रीय चित्रपट महोत्सवामध्ये भारताचा सहभाग आयोजित करणारी नोडल एजन्सी आहे.
आपल्या सहभागा दरम्यान, भारत देशाच्या सृजनशील आणि तांत्रिक सामर्थ्याचे प्रदर्शन करण्यासाठी अनेक सत्रे घेईल आणि आंतरराष्ट्रीय भागधारकांना भारताबरोबर सह-निर्मिती करण्यासाठी आणि भारतामधील विविध स्थळांवर चित्रीकरण करण्यासाठी आमंत्रित करेल. ‘या, भारतात चित्रपट बनवा’, या विषयावरील विशेष सत्राच्या माध्यमातून भारताची चित्रपट विषयक धोरणे, आंतरराष्ट्रीय समुदायासमोर प्रदर्शित केली जातील. भारतामधील चित्रीकरण सुलभ करण्यासाठी आंतरराष्ट्रीय समुदायासाठी भारतात एक खिडकी यंत्रणा करण्यात येईल.भारत आणि कॅनडाचे चित्रपट निर्मिती क्षेत्रातील यश साजरे करण्यासाठी दोन्ही देश फीचर, शॉर्ट फिल्म्स, अॅनिमेशन प्रोजेक्ट्स, ओटीटी कंटेंट आणि वेब प्रोजेक्ट्स यांसारख्या माध्यमांमध्ये चित्रपट निर्मितीची क्षमता आजमावण्याचा आणि त्यांना प्रोत्साहन देऊ इच्छितात. यामध्ये एनएफडीसी ओंटारियो क्रिएट्स, टेलिफिल्म कॅनडा, भारतीय निर्माते आणि कॅनेडियन निर्माते सहभागी होतील.
अहमदाबाद इथल्या नॅशनल इन्स्टिट्यूट ऑफ डिझाईनने तयार केलेल्या इंडिया पॅव्हेलियनच्या उद्घाटनाने टीआयएफएफ मधला भारताचा सहभाग सुरू होईल.स्पॉटलाइट सत्रा व्यतिरिक्त, भारत ही कथाकारांची भूमी आहे, या संकल्पनेवरील सत्र आणि आंतरराष्ट्रीय मान्यवरांसह अनेक बैठकींचे आयोजन करण्यात आले आहे.
या वर्षी टीआयएफएफ साठी सहा भारतीय चित्रपटांची अधिकृतपणे निवड करण्यात आली आहे. यामध्ये तरसेम सिंग धंडवार दिग्दर्शित डिअर जस्सी, निखिल नागेश भट्ट दिग्दर्शित किल, करण बुलानी दिग्दर्शित थँक यू फॉर कमिंग, किरण राव दिग्दर्शित लॉस्ट लेडीज, जयंत दिगंबर सोमलकर दिग्दर्शित स्थळ/ए मॅच, आनंद पटवर्धन यांचा वसुधैव कुटुंबकम / जग हे कुटुंब आहे, या चित्रपटांचा समावेश आहे. सुसी गणेशन दिग्दर्शित 'दिल है ग्रे' हा चित्रपट मार्केट विभागा अंतर्गत प्रदर्शित होणार आहे.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
पंतप्रधान कार्यालय
पंतप्रधानांनी नवसंवत्सराच्या नागरीकांना दिल्या शुभेच्छा
नवी दिल्ली, 13 एप्रिल 2021
पंतप्रधान नरेंद्र मोदी यांनी नवसंवत्सराच्या शुभ मुहूर्तावर नागरीकांना शुभेच्छा दिल्या आहेत.
श्री मोदींनी आपल्या ट्विटरवर शुभेच्छा दिल्या आणि सर्वांच्या सौख्यासाठी प्रार्थना केली.
Jaydevi PS/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
गृह आणि शहरी व्यवहार मंत्रालय
परिवर्तन घडवणारी अनोखी दिवाळी -शालेय मुलांच्या नेतृत्वाखाली स्वच्छता मोहीम
उगमस्थानीच कचरा वर्गीकरणासाठी 3 आठवड्यांच्या या मोहिमेमध्ये 75 लाख मुले सहभागी
भारतातील अनेक शहरांसाठी ही दिवाळी वेगळी होती.दिवाळीच्या दिवसात नेहमी ऐकू येणार्या फटाक्यांच्या आवाजाची जागा ‘हमें गर्व है’ या गाण्याने आणि 'हरा गिला सुखा नीला या घोषणेने घेतली आणि गल्ल्या गल्ल्यांमध्ये जाऊन फिरत्या व्हॅन आणि गाड्या ,हिरव्या आणि निळ्या रंगाच्या दोन कचरापेटयांसह घरोघरी जाऊन वर्गीकरण केलेला कचरा गोळा करत होत्या.
कचरामुक्त शहरांचे उद्दिष्ट साध्य करण्यासाठी ,गृहनिर्माण आणि शहरी व्यवहार मंत्रालयाने सुरु केलेल्या या उपक्रमाच्या माध्यमातून ,ओला आणि सुक्या कचऱ्याचे स्त्रोताच्या ठिकाणीच वर्गीकरण करण्याबाबत सुरु करण्यात आलेल्या या मोठ्या प्रमाणातील जनजागृती मोहिमेत भारतभरातील सुमारे 45,000 शाळांमधील 75 लाखांहून अधिक विद्यार्थ्यांनी सहभाग घेतला.याव्यतिरिक्त, शहराच्या शहरी स्थानिक स्वराज्य संस्था, महानगरपालिका यांच्या नेतृत्वाखालील राबवण्यात आलेल्या या मोहिमेत नागरिक, समुदाय गट आणि संस्थांनी उत्साहाने सहभाग घेतला.
“स्वच्छता के दो रंग” , “हरा गिला सुखा नीला”  असे या मोहिमेचे नाव असून, कचऱ्याच्या उगमस्थानाच्याच ठिकाणी कचऱ्याचे किमान दोन डब्यांमध्येवर्गीकरण करण्यावर भर देण्यात आला आहे. स्वच्छ भारत अभियान राबवलेली , 32 राज्ये आणि केंद्रशासित प्रदेशांमधील 3500 हून अधिक शहरी स्थानिक स्वराज्य संस्थांनी  शाळा, समुदायांसह घरोघरी जाऊन तळागाळापर्यंत कचऱ्याच्या स्त्रोताच्याच ठिकाणी ओला आणि सुक्या कचऱ्याचे वर्गीकरण करण्याबाबत जनजागृती करणारे कार्यक्रम राबवले. विविध वयोगटातील विद्यार्थ्यांनी चित्रकला, कला आणि हस्तकला यासारख्या विशेष उपक्रमांमध्ये उत्साहाने सहभाग घेत हिरवी लेबल  आणि निळी लेबल  तयार केली. विद्यार्थ्यांनी कचऱ्यापासून कचऱ्याचे डबे , खेळणी तयार केली तसेच पथनाट्यांच्या माध्यमातून स्वच्छतेचा संदेश घराघरात पोहोचवला.
उगमस्थानीच कचरा वर्गीकरणाच्या देशव्यापी मोहिमेने स्वच्छता, कचरा व्यवस्थापन आणि वर्षानुवर्षे एकाच ठिकाणी टाकण्यात येणारा कचरा कमी करण्यासाठी प्रत्यक्ष कृतीद्वारे केंद्रित सहभागाला प्रोत्साहन दिले.या भव्य अशा जन चळवळीने समाजाच्या सर्व स्तरातील नागरिकांनी त्यांच्या स्वत:च्या विशेष पद्धतीने कचऱ्याचे वर्गीकरण करण्याबाबत जनजागृती केली आणि ही मोहीम मोठ्या प्रमाणात यशस्वी केली.शहरे कचरामुक्त करण्यासाठी राज्यांनी आपली ताकद लावल्याने त्याचा परिणाम तळागाळात दिसून येत आहे.
नागरी उड्डाण मंत्रालय
भारतातील 17,726 नोंदणीकृत वैमानिकांपैकी 2,764 वैमानिक महिला आहेत
सध्या सार्वजनिक-खाजगी भागीदारी मॉडेलद्वारे आणखी हवाई वाहतूक विद्यापीठ स्थापन करण्याचा कोणताही प्रस्ताव नाही
नवी दिल्ली, 6 डिसेंबर 2021
अमेठी  येथे आरजीएनएयू कायदा, 2013 अंतर्गत स्थापन केलेले राजीव गांधी राष्ट्रीय हवाई वाहतूक विद्यापीठ  हे भारतातील एकमेव हवाई वाहतूक विद्यापीठ आहे. हे नागरी हवाई वाहतूक मंत्रालयाच्या प्रशासकीय अखत्यारीत कार्यरत आहे.
सार्वजनिक-खाजगी भागीदारी मॉडेलद्वारे इतर कोणतेही हवाई वाहतूक विद्यापीठ स्थापन करण्याचा सरकारकडे कोणताही प्रस्ताव नाही. नागरी हवाई वाहतूक महासंचालनालयाच्या ई-गव्हर्नन्स सेवेकडे  उपलब्ध माहितीनुसार, भारतातील नोंदणीकृत 17,726 वैमानिकांपैकी महिला वैमानिकांची संख्या 2,764 आहे.
नागरी हवाई वाहतूक मंत्रालय आणि त्याच्याशी संबंधित संस्थांनी देशातील वैमानिकांच्या प्रशिक्षणाला प्रोत्साहन देण्यासाठी अनेक पावले उचलली आहेत. यामध्ये भारतीय विमानतळ प्राधिकरणाच्या  पाच विमानतळांवर नऊ नवीन उड्डाण प्रशिक्षण संघटनांसाठी  पुरस्कार पत्र जारी करणे, तर्कसंगत जमीन शुल्क इत्यादी, नियामक डीजीसीए मधील मंजुरी प्रक्रियेचे डिजिटायझेशन आणि विमान प्रशिक्षकांचे सक्षमीकरण इत्यादीचा समावेश आहे. या उपायांमुळे एफटीओ मध्ये उड्डाणाचे तास आणि दरवर्षी जारी केलेल्या व्यावसायिक पायलट परवान्यांची संख्या वाढण्याची शक्यता आहे. महिला वैमानिकांसह सर्व वैमानिक होऊ इच्छिणाऱ्यांना याचा फायदा होईल.
आंतरराष्ट्रीय हवाई वाहतूकीत महिला  - भारतीय शाखा, नागरी हवाई वाहतूक मंत्रालय, उद्योग क्षेत्र आणि आघाडीच्या महिला विमान व्यावसायिकांच्या सहकार्याने देशभरात अनेक जागरुकता कार्यक्रम आयोजित करत आहे, विशेषत: कमी उत्पन्न असलेल्या कुटुंबातील तरुण शालेय मुलींवर विशेष लक्ष केंद्रित करते.
जागतिक स्तरावर, इंटरनॅशनल सोसायटी ऑफ वुमन एअरलाइन पायलट्सनुसार, सुमारे 5% वैमानिक महिला आहेत. भारतात, महिला वैमानिकांचा वाटा लक्षणीयरित्या जास्त अर्थात - 15% पेक्षा जास्त आहे.
नागरी हवाई वाहतूक मंत्रालयाचे राज्यमंत्री जनरल डॉ. व्ही. के. सिंग,  यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 135
ग्रामीण विकास मंत्रालय
महाराष्ट्र राज्यात प्रधानमंत्री ग्रामीण आवास योजना- PMAY-G च्या अंमलबजावणीसाठी निधीची कमतरता नाही
प्रधानमंत्री आवास योजना-ग्रामीण अंतर्गत राज्यांनी केलेल्या मागणीनुसार निधी वितरित केला जातो. या योजनेअंतर्गत, घरांसाठी निवड झालेल्या लाभार्थ्यांच्या गरजांनुसार तसेच योजनेसाठीच्या विशेष खात्यात जमा केलेल्या निधीपैकी शिल्लक निधी, कार्यक्रमाच्या अंमलबजावणी आराखड्यानुसार, प्रत्यक्ष आणि वित्तीय प्रगतीची माहिती घेऊन मग त्या आधारे निधी वितरित केला जातो. महाराष्ट्रासाठी, 2019-20 ते 2021-22 या दोन वर्षात देण्यात आलेल्या निधीची सविस्तर माहिती खालील तक्त्यात आहे.

|
|
वित्तीय वर्ष
|
|
केंद्राचा वाटा वितरित
|
|
निधीचा वापर

|
|
खर्च न झालेला
शिल्लक निधी
वर्षाअखेरीस उपलब्ध असणारा निधी .
|
|
2019-20
|
|
1815.33
|
|
1924.76
|
|
1013.64
|
|
2020-21
|
|
1310.10
|
|
2433.50
|
|
1348.66
|
|
2021-22
|
|
579.85
|
|
1910.06
|
|
913.01
वरील तक्त्यानुसार आपल्या हे लक्षात येईल, की या काळात महाराष्ट्राला पाठवलेला निधी खर्च करण्यात आलेला नाही. पीएमएवाय-जी च्या अंमलबजावणीसाठी, महाराष्ट्रात निधीची कमतरता नाही.
केंद्रीय ग्रामविकास राज्यमंत्री यांनी आज राज्यसभेत ही माहिती दिली.
संरक्षण मंत्रालय
संरक्षण क्षेत्रातील आत्मनिर्भरता’: संरक्षण मंत्रालयाने धोरणात्मकदृष्ट्या महत्त्वाच्या 928 लाइन रिप्लेसमेंट युनिट्स/उप-प्रणाली/स्पेअर्स  व इतर घटकांच्या चौथ्या सकारात्मक स्वदेशीकरण सूचीला मान्यता दिली
संरक्षण क्षेत्रात आत्मनिर्भरतेला प्रोत्साहन देण्यासाठी व संरक्षण सार्वजनिक क्षेत्रातील उपक्रमा  द्वारे होणारी आयात कमी करण्यासाठी, संरक्षण मंत्री राजनाथ सिंह यांनी धोरणात्मकदृष्ट्या महत्त्वाच्या 928 लाइन रिप्लेसमेंट युनिट्स /उप-प्रणाली/स्पेअर्स  तसेच इतर घटकांच्या चौथ्या सकारात्मक स्वदेशीकरण यादीला  मंजुरी दिली आहे. यामध्ये उच्च दर्जाचे साहित्य व सुटे सामान यांचा समावेश असून त्याचे आयात प्रतिस्थापन मूल्य 715 कोटी रुपये एवढे आहे. या सर्व वस्तूंचे तपशील श्रीजन  पोर्टलवर उपलब्ध आहेत. सूचीमध्ये दर्शविलेल्या सर्व वस्तू या ठरवून दिलेल्या वेळेनंतर फक्त भारतीय उद्योगाकडून खरेदी केल्या जातील.
ही चौथी यादी अनुक्रमे डिसेंबर 2021, मार्च 2022 व ऑगस्ट 2022 मध्ये प्रकाशित झालेल्या लाइन रिप्लेसमेंट युनिट्स  /सब-सिस्टम्स/असेंबलीज/सब-असेंबलीज/स्पेअर्स व घटकांचा समावेश असलेल्या मागील तीन सकारात्मक स्वदेशीकरण यादीशी संलग्न आहेत. या सूचींमधील आधीच 2,500 वस्तू आहेत, ज्या स्वदेशी आहेत; तसेच 1,238  वस्तू दिलेल्या वेळेत स्वदेशी कंपन्यांकडून तयार करून घेतल्या जातील. आतापर्यंत 1,238 पैकी 310 वस्तू या  देशात तयार झाल्या आहेत.
संरक्षण सार्वजनिक क्षेत्रातील उपक्रम  हे या वस्तूंचे 'मेक' श्रेणी अंतर्गत विविध पर्याय आत्मसात करून स्वदेशीकरण करतील; एमएसएमई व खाजगी भारतीय उद्योगांच्या क्षमतांचा उपयोग करून देशांतर्गत विकास घडवून आणतील, ज्यामुळे अर्थव्यवस्थेच्या वाढीला चालना मिळेल; तसेच संरक्षण क्षेत्रातील वाढीव गुंतवणूक व आयात अवलंबित्व कमी होईल. हे उपक्रम शैक्षणिक व संशोधन संस्थांचा समावेश करून देशांतर्गत संरक्षण उद्योगाच्या डिझाइन क्षमता वाढवतील.
संरक्षण सार्वजनिक क्षेत्रातील उपक्रमलवकरच या अधिसूचित वस्तूंसाठी खरेदीची कारवाई सुरू करतील. इच्छुक उद्योग विशेषत: या उद्देशासाठी निर्माण केलेल्या सृजन पोर्टल डॅशबोर्ड  वर स्वारस्य अभिव्यक्ती /प्रस्तावासाठी विनंती  पाठवू शकतात व या कार्यात मोठ्या संख्येने सहभागी होण्यासाठी पुढे येऊ शकतात.
राष्ट्रपती कार्यालय
सहा राष्ट्रांच्या राजदूतांची अधिकारपत्रे भारताच्या राष्ट्रपतींना सादर
नवी दिल्ली, 13 मार्च 2019
चिली, बल्गेरिया, किरगिझ रिपब्लिक, नेपाळ आणि मॉटेनग्रोच्या राजदूतांनी तर सेशल्सच्या उच्चायुक्तांनी राष्ट्रपती राम नाथ कोविंद यांना आपली माहिती/प्रमाणपत्रे सादर केली. नवी दिल्लीत झालेल्या कार्यक्रमात या अधिकाऱ्यांनी ही प्रमाणपत्रे सादर केली.
B.Gokhale/N.Chitale/P.Malandkar
(Visitor Counter : 95
वाणिज्य आणि उदयोग मंत्रालय
एक्स्पो 2020 दुबई येथील भारतीय दालनाला दोन लाखाहून अधिक लोकांची भेट
भारतीय दालन हे सर्वाधिक भेट दिलेल्या दालनांपैकी एक
1 ऑक्टोबर 2021 रोजी वाणिज्य तसेच उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री श्री पियुष गोयल यांच्या हस्ते उद्घाटन करण्यात आलेल्या भारतीय दालनाने दुबई येथील एक्स्पो 2020 मध्ये पहिला महिना यशस्वीरित्या पूर्ण केला आहे.
भारतीय दालनाला 3 नोव्हेंबरपर्यंत 2,00,000 हून अधिक अभ्यागतांनी भेट दिली असून भारताच्या विकास आराखड्यावर चर्चा करण्यासाठी विविध क्षेत्र आणि राज्यांशी संबंधित विशिष्ट सत्रांचे देखील या दालनात आयोजन करण्यात आले. या दालनामुळे देशाला गुंतवणुकीच्या संधी देखील प्राप्त झाल्या आणि अभ्यागतांना आकर्षित करण्यासाठी अनेक सांस्कृतिक कार्यक्रमांचे आयोजन करण्यात आले.
दुबईतील भारताचे महावाणिज्य दूत आणि उप. एक्स्पो 2020 दुबई मधील भारताचे उपमहाआयुक्त डॉ. अमन पुरी भारतीय दालनाच्या यशाबद्दल म्हणाले, " ऑक्टोबर महिना भारतीय दालनासाठी खूपच चांगला होता आणि या दालनाला भेट देणाऱ्या अभ्यागतांची संख्या वाढल्याचे आम्ही पाहिले असून येत्या काही महिन्यांत ही गती कायम राहण्याची अपेक्षा करतो."
दालनाची सुरुवात 3 ते 9 ऑक्टोबर दरम्यान हवामान आणि जैवविविधता सप्ताहाने झाली. या सप्ताहानंतर अवकाश आणि शहरी आणि ग्रामीण विकास सप्ताह सुरू झाले, ज्यात क्षेत्रांचे भविष्य, या क्षेत्रातील समस्या आणि आव्हाने, सरकारची भूमिका तसेच नियम आणि प्रोत्साहनाविषयी चर्चा करण्यात आली.
विशिष्ट क्षेत्रांशी संबंधित सप्ताहांव्यतिरिक्त भारतीय दालनात गुजरात, कर्नाटक आणि लडाखच्या केंद्रशासित प्रदेशांसाठी विशिष्ट सप्ताहांचे आयोजन देखील करण्यात आले आहे.
भारतीय दालनात ऑक्टोबर महिन्यात दसरा आणि नवरात्रीच्या उत्सवादरम्यान सांस्कृतिक उपक्रमांची रेलचेल पाहायला मिळाली. भारतीय दालनात सुरू असलेल्या दिवाळी उत्सवामध्ये रंगीबेरंगी रचनांची मांडणी, स्वरांगोळी किंवा एलईडी रांगोळीच्या स्वरूपात प्रकाशयोजना, फटाक्यांचे आभासी प्रदर्शन आणि आघाडीच्या कलाकारांचे सादरीकरण यांचा समावेश आहे.
एक्सपो 2020 दुबई मधील भारतीय दालनाविषयी अधिक जाणून घेण्यासाठी, कृपया खालील लिंक क्लिक करा:
Website - https://www.indiaexpo2020.com/
Facebook - https://www.facebook.com/indiaatexpo2020/
Instagram - https://www.instagram.com/indiaatexpo2020/
Twitter - https://twitter.com/IndiaExpo2020?s=09
LinkedIn https://www.linkedin.com/company/india-expo-2020/?viewAsMember=true
YouTube - https://www.youtube.com/channel/UC6uOcYsc4g_JWMfS_Dz4Fhg/featured
Koo - https://www.kooapp.com/profile/IndiaExpo2020
To know more about Expo 2020 Dubai, please visit - https://www.expo2020dubai.com/en
सांख्यिकी आणि कार्यक्रम अंमलबजावणी मंत्रालय
भारतातील पे-रोल अहवाल – औपचारिक रोजगार दृष्टीकोन
नवी दिल्ली, 25 फेब्रुवारी 2019
केंद्र सरकारच्या सांख्यिकी आणि उपक्रम अंमलबजावणी मंत्रालयाच्या केंद्रीय सांख्यिकी कार्यालयाने सप्टेंबर 2017 ते डिसेंबर 2018 या कालावधीतील देशातल्या रोजगार दृष्टीकोनाविषयीची माहिती जारी केली आहे. निवडक सरकारी संस्थांकडे उपलब्ध असलेल्या आकडेवारीवर ही माहिती आधारीत आहे. या संबंधिची विस्तृत माहिती खालील लिंकवर पाहता येईल.
Click here to access the detailed note related to Employment Outlook
N.Sapre/J.Patankar/D. Rane
(Visitor Counter : 68
वाणिज्य आणि उदयोग मंत्रालय
ब्रिक्स उद्योग मंत्र्यांच्या बैठकीत सामाजिक पायाभूत सुविधा मजबूत करण्यासाठी न्यू डेव्हलपमेंट बँकेचे  क्षितिज विस्तारण्याची भारताकडून इच्छा व्यक्त
पीयूष गोयल यांच्या अध्यक्षतेखाली "ब्रिक्स उद्योग मंत्र्यांची 5वी बैठक" संपन्न
नवी दिल्ली, 18 ऑगस्ट 2021
केंद्रीय वाणीज्य आणि उद्योग, ग्राहक व्यवहार, अन्न व सार्वजनिक वितरण आणि वस्त्रोद्योग मंत्री पीयूष गोयल यांनी आज भारताच्या अध्यक्षतेखालील "ब्रिक्स उद्योग मंत्र्यांच्या 5 व्या बैठकीचे " अध्यक्षपद भूषवले.
भारताने यावर्षी अध्यक्षपदासाठी 'सातत्य, एकत्रीकरण आणि सहमतीसाठी आंतर ब्रिक्स सहकार्य' ही ब्रिक्स@15ची संकल्पना निवडली.
18 ऑगस्ट 2021 रोजी झालेल्या ब्रिक्स उद्योग मंत्र्यांच्या 5 व्या बैठकीत संयुक्त घोषणापत्र स्वीकारण्यात आले.
चांगल्या आणि स्मार्ट प्रशासनाच्या दिशेने तंत्रज्ञानाचा वापर करण्याच्या भारताच्या प्रयत्नांमुळे पारदर्शकता आणि उत्तरदायित्व वाढत असल्याचे अधोरेखित करण्यात आले. भारताने एक चैतन्यदायी आणि गतिशील स्टार्ट-अप परिसंस्था विकसित केली आहे, शेवटच्या घटकापर्यंत महत्वपूर्ण सेवा पोहोचवण्यासाठी सध्याच्या विविध मंचांचा आणि आधार आणि यूपीआय पेमेंट सारख्या डिजिटल तंत्रज्ञानाचा वापर केला आहे. कोवीन आणि डिजिटल लसीकरण प्रमाणपत्र सारख्या ऑनलाइन प्रणालीकडे आज जगभरात यशोगाथा म्हणून पाहिले जात आहे.
या बैठकीत मंत्र्यांनी कोविड -19 महामारीचा विशेषतः व्यापार आणि उद्योग क्षेत्रावर अभूतपूर्व प्रभाव पडल्याची दखल घेतली.
वेगाने बदलणाऱ्या जगात उदयोन्मुख नवीन तंत्रज्ञान स्वीकारण्याच्या गरजेचे त्यांनी कौतुक केले आणि उद्योगाचे आधुनिकीकरण आणि परिवर्तन, सर्वसमावेशक आर्थिक वाढीला चालना देण्यासाठी एक महत्त्वाचे साधन असल्याचे सांगितले. यामुळे ब्रिक्स राष्ट्रीय अर्थव्यवस्थांना शाश्वत विकास उद्दिष्टे पूर्ण करण्यास मदत होत आहे.
त्यांनी न्यू डेव्हलपमेंट बँक  सोबत सहकार्य करण्याचा मानस व्यक्त केला. भारताने एनडीबीचे क्षितिज विस्तारण्याची आणि संसाधनांचा उपयोग औद्योगिक क्षेत्राला प्रोत्साहन देण्याबरोबरच सामाजिक पायाभूत सुविधांच्या बळकटीकरणासाठी करण्याची इच्छा व्यक्त केली.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
पंतप्रधान कार्यालय
उत्तराखंडच्या मुख्यमंत्र्यांनी पंतप्रधानांची घेतली भेट
नवी दिल्ली, 13 डिसेंबर 2022
उत्तराखंडचे मुख्यमंत्री पुष्कर धामी यांनी आज पंतप्रधान नरेंद्र मोदी यांची भेट घेतली.
पंतप्रधान कार्यालयाने ट्विट केले;
"उत्तराखंडचे मुख्यमंत्री @pushkardhami यांनी PM @narendramodi यांची भेट घेतली."S.Kakade/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कायदा आणि न्याय मंत्रालय
राष्ट्रपतींकडून चार अध्यादेश जारी
नवी दिल्ली, 21 फेब्रुवारी 2019
राष्ट्रपतींनी 21 फेब्रुवारी 2019 रोजी चार अध्यादेश जारी केले आहेत.
- मुस्लिम महिला  दुसरा अध्यादेश, 2019
- भारतीय वैद्यकीय परिषद  दुसरा अध्यादेश, 2019
- कंपनी  दुसरा अध्यादेश, 2019
- अनियंत्रित ठेवी योजना  अध्यादेश, 2019
N. Sapre/S.Kakade/D. Rane
(Visitor Counter : 146
संरक्षण मंत्रालय
आर्मी एव्हिएशन कोअरचा 37 वा स्थापना दिवस
पुणे, 1 नोव्हेंबर 2022
आर्मी एव्हिएशन कोअर एक निर्णायक, चहूबाजूने हालचाल करण्याची क्षमता असलेल्या शाखेमध्ये विकसित झाली आहे, ज्यामुळे फील्ड फोर्स कमांडर्सना एक निश्चित लढाऊ शक्ति प्राप्त झाली आहे. या शाखेचा झपाट्याने विस्तार झाला असून आता आधुनिक युद्धभूमीवर सर्व परिस्थितींमध्ये निर्णायक भूमिका बजावण्यासाठी सज्ज झाली आहे. नैसर्गिक आपत्तीच्या काळात सर्वसामान्यांना मदत करण्यातही ही शाखा आघाडीवर आहे. कोअरने आपल्या 36 वर्षांच्या कारकिर्दीत गुणात्मक आणि परिमाणात्मक वाढ अनुभवली आहे तसेच सर्व क्षेत्रातील कामगिरीसाठी अनेक ठिकाणी पुरस्कार मिळविले आहेत. आर्ट रोटरी आणि फिक्स्ड विंग  प्लॅटफॉर्मच्या ऑपरेशनच्या भविष्यातील आव्हानांना तोंड देण्यासाठी देखील ही शाखा सज्ज आहे. 01 नोव्हेंबर 2022 रोजी कॉर्प्सच्या 37 व्या स्थापना दिनानिमित्त, लेफ्टनंट जनरल अजय कुमार सिंग, एव्हीएसएम, वायएसएम, एसएम, व्हीएसएम, साउदर्न कमांडचे जनरल ऑफिसर कमांडिंग-इन-चीफ यांनी 'स्विफ्ट अँड शुअर' हे त्यांचे ब्रीदवाक्य प्रत्यक्षात साध्य करणाऱ्या आर्मी एव्हिएशन कोअरच्या सर्व श्रेणींचे कौतुक केले. तसेच त्यांना त्याच उत्साहाने आणि स्फूर्तीने पुढे जाण्याचे आवाहन केले.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 109
आर्थिक व्यवहार विषयक मंत्रिमंडळ समिती
राष्ट्रीय तांत्रिक वस्त्रोद्योग अभियानाची स्थापना करायला आर्थिक बाबींवरील मंत्रिमंडळाच्या समितीची मंजुरी
नवी दिल्ली, 26 फेब्रुवारी 2020
पंतप्रधान नरेंद्र मोदी यांच्या अध्यक्षतेखालील आर्थिक बाबींवरील मंत्रिमंडळाच्या समितीने देशाला तांत्रिक वस्त्रोद्योग क्षेत्रात जागतिक पातळीवर स्थान मिळावे या उद्देशाने एकूण 1480 कोटी रुपयांच्या राष्ट्रीय तांत्रिक वस्त्रोद्योग अभियानाची स्थापना करायला मान्यता दिली आहे. वस्त्रोद्योग. मिशनचा अंमलबजावणीचा कालावधी आर्थिक वर्ष 2020-21 ते 2023-24 दरम्यान चार वर्षांचा असेल.
टेक्निकल टेक्स्टाईल हा वस्त्रोद्योगाचा भविष्यकाळ आहे, ज्याचा उपयोग आरोग्य क्षेत्रापासून शेती, रस्ते, रेल्वे मार्ग, खेळाडूंचे कपडे, बुलेट प्रूफ जॅकेट, फायर प्रूफ जॅकेट्स, उच्च लढाऊ गीअर आणि अंतराळ वापर वगैरेसाठी केला जातो.
या अभियानाचे चार घटक असतील. १. संशोधन आणि विकास, २. प्रोत्साहन आणि बाजारपेठ विकास, ३. निर्यात प्रोत्साहन, ४. शिक्षण, प्रशिक्षण, कौशल्य विकास
विविध महत्वाकांक्षी अभियान, सामरिक क्षेत्रांसह देशातील कार्यक्रमांमध्ये तांत्रिक वस्त्रोद्योगाच्या वापरावर भर देईल. शेती, जलचर संस्कृती दुग्धशाळा, पोल्ट्री इ. जलजीवन मिशन; स्वच्छ भारत मिशन; आयुष्मान भारत यामध्ये तांत्रिक वस्त्रोद्योगाच्या वापरामुळे उत्पादन खर्च कमी होईल तसेच पर्यावरणाचे संरक्षण होईल. कृषी उत्पादकता वाढेल आणि प्रति एकर जास्त जास्त उत्पन्न मिळेल. महामार्ग, रेल्वे आणि बंदरांमध्ये भौगोलिक-वस्त्रोद्योगाचा वापर केल्यास पायाभूत सुविधां मजबूत होतील तसेच देखभाल खर्च कमी होईल.
M.Chopade/S.Kane/P.Kor
(Visitor Counter : 159
आयुष मंत्रालय
होमिओपॅथिक डॉक्टरांसाठी टेलिमेडिसिन मार्गदर्शकतत्त्वे मंजूर
आयुष मंत्री श्रीपाद नाईक यांनी जागतिक होमिओपॅथि दिनी आंतराष्ट्रीय वेबिनारचे केले उद्घाटन
नवी दिल्ली, 11 एप्रिल 2020
होमिओपॅथीचे संस्थापक डॉ. सॅम्युअल हॅनिमॅन यांच्या 265 व्या जयंतीनिमित्त जागतिक होमिओपॅथी दिनी 10 एप्रिल 2020 रोजी आयुष मंत्रालया अंतर्गत होमिओपॅथीसाठी केंद्रीय संशोधन परिषदे  द्वारे आंतरराष्ट्रीय वेबिनार आयोजित करण्यात आला होता. डिजिटल व्यासपिठावर थेट प्रक्षेपण करण्यात आलेल्या या वेबीनार मध्ये हजारोंच्या संख्येने संबधित सहभागी झाले होते. राज्यमंत्री  श्रीपाद येसो नाईक यांनी त्यांच्या उद्घाटनपर भाषणात होमिओपॅथिक डॉक्टरांसाठी टेलिमेडिसिन मार्गदर्शकतत्त्वे मंजूर झाल्याची घोषणा केली तसेच गरज भासल्यास आयुष कार्यदलाने कोविड कृती दलाच्या खांद्याला खांदा लावून काम करण्यसाठी एकत्र यावे यावर जोर दिला. आयुष मंत्रालयाचे सचिव वैद्य राजेश कोटेचा यांनी यावेळी शुभेच्छा दिल्या. प्रोफेसर  जॉर्ज विठौलकास, संचालक,इंटरनेशनल अकॅडमी ऑफ क्लासिकल होमिओपॅथी, गीस, डॉ अनिल खुराना, डीजी , सीसीआरएच, डॉ. आर के मंचांडा, संचालक होमिओपॅथी, आयुष विभाग, दिल्ली सरकार, डॉ. आर के मंचांडा, संचालक होमिओपॅथी, आयुष विभाग, दिल्ली सरकार, आयुष मंत्रालयाचे संचालक डॉ. एस. के. विद्यार्थी, डॉ. व्ही के. गुप्ता, भारत, डॉ. रॉबर्ट व्हॅन हसेलेन, ब्रिटन, प्रा. अॅरोन तो, हाँगकाँग, हे या वेबीनारचे प्रमुख वक्ते होते. बहुतेक वक्त्यांनी यावेळी कोविड-19 वर नियंत्रण मिळवण्यासाठीच्या उपायांमध्ये होमिओपॅथीच्या संभाव्य शक्यतांबद्द्ल आपली मते मांडली तसेच कोविड रुग्णांच्या प्रमाणित काळजी घेण्यासोबतच होमिओपॅथीचा सहाय्यक उपयोग करण्याबाबत तथ्य सादर केली.
B.Gokhale/ S.Mhatre/P.Kor
(
पंतप्रधान कार्यालय
वाढदिवसाच्या शुभेच्छा दिल्याबद्दल राष्ट्रपती, उपराष्ट्रपती आणि इतर जागतिक नेत्यांचे पंतप्रधानांनी मानले आभार
वाढदिवसाच्या शुभेच्छा दिल्याबद्दल राष्ट्रपती, उपराष्ट्रपती आणि इतर जागतिक नेत्यांचे पंतप्रधान नरेंद्र मोदी यांनी आभार मानले आहेत.
राष्ट्रपतींच्या शुभेच्छांप्रती आभार व्यक्त करत पंतप्रधान म्हणाले;
"माननीय राष्ट्रपति महोदय, आपल्या या अमूल्य शुभेच्छांसाठी मनापासून आभार."
उपराष्ट्रपतींच्या शुभेच्छांप्रती आभार व्यक्त करत पंतप्रधान म्हणाले;
"धन्यवाद उपराष्ट्रपती महोदय, आपल्या चिंतनशील शुभेच्छांसाठी धन्यवाद."
@MVenkaiahNaidu Garu"
श्रीलंकेच्या राष्ट्रपतींच्या शुभेच्छांप्रती आभार व्यक्त करत पंतप्रधान म्हणाले;
"शुभेच्छांकरता धन्यवाद @GotabayaR"
नेपाळच्या पंतप्रधानांनी दिलेल्या शुभेच्छांप्रती आभार व्यक्त करत पंतप्रधान म्हणाले;
"आपल्या हृद्य शुभेच्छांसाठी आभार मानतो, पंतप्रधान महोदय @SherBDeuba."
श्रीलंकेच्या पंतप्रधानांनी दिलेल्या शुभेच्छांप्रती आभार व्यक्त करत पंतप्रधान म्हणाले;
"मित्रवर्य, पंतप्रधान राजपक्षे शुभेच्छांसाठी धन्यवाद."
डोमिनिकाच्या पंतप्रधानांनी दिलेल्या शुभेच्छांप्रती आभार व्यक्त करत पंतप्रधान म्हणाले;
"आपल्या सुंदर शुभेच्छांसाठी मनापासून आभार, पंतप्रधान @SkerritR."
नेपाळच्या माजी पंतप्रधानांनी दिलेल्या शुभेच्छांप्रती आभार व्यक्त करत पंतप्रधान म्हणाले;
"धन्यवाद श्री @kpsharmaoli."
दूरसंचार आणि माहिती तंत्रज्ञान मंत्रालय
भारतीय दूरसंचार नियामक प्राधिकरणाने मल्टी-सिस्टम ऑपरेटर्स  नोंदणीच्या नूतनीकरणावरील शिफारशी केल्या जारी
नवी दिल्ली, 29 डिसेंबर 2022
ट्राय, अर्थात भारतीय दूरसंचार नियामक प्राधिकरणाने  ने आज "मल्टी-सिस्टम ऑपरेटर्स , अर्थात बहु-प्रणाली संचालक नोंदणीच्या नूतनीकरणावरील आपल्या शिफारशी जारी केल्या.
भारतीय प्रसारण क्षेत्राचे डिजिटलायझेशन 2012 मध्ये सुरू झाले आणि देशभरात ते मार्च 2017 पर्यंत पूर्ण झाले. माहिती आणि प्रसारण मंत्रालयाने  जून 2012 मध्ये डीएएस  अंमलबजावणी दरम्यान मल्टी सिस्टम ऑपरेटर  साठी नवीन नोंदणी जारी केली, जी जून 2022 मध्ये त्याचे नूतनीकरण/विस्तारासाठी खुली होती. तथापि, केबल टेलिव्हिजन नेटवर्क नियम, 1994 अंतर्गत, एमएसओ नोंदणीच्या नूतनीकरणाच्या तरतुदीचा उल्लेख नाही. हे लक्षात घेता, प्राधिकरणाला एमआयबी कडून एमएसओ नूतनीकरण प्रक्रियेशी संबंधित मुद्द्यांवरील शिफारशी मागणारा संदर्भ प्राप्त झाला आहे.
याबाबतच्या सूचना  नोंदवण्याची अंतिम तारीख 10 ऑगस्ट 2022, तर प्रति-सूचना 17 ऑगस्ट 2022 होती. काही भागधारकांच्या विनंतीवरून ही मुदत अनुक्रमे 24 ऑगस्ट 2022 आणि 31 ऑगस्ट 2022 पर्यंत वाढवण्यात आली होती.
ट्राय ला 10 भागधारकांकडून विचार सल्लामसलत कागदपत्रांबाबत सूचना मिळाल्या असून कोणतीही प्रति-सूचना प्राप्त झाली नाही. या सूचना  ट्रायच्या संकेतस्थळावर उपलब्ध आहेत. या संदर्भात, 19 ऑक्टोबर 2022 रोजी ऑनलाइन माध्यमातून खुली चर्चा देखील आयोजित करण्यात आली होती.
सल्लामसलत प्रक्रियेदरम्यान भागधारकांकडून प्राप्त झालेल्या सर्व सूचना/प्रति-सूचना आणि संबंधित मुद्द्यांचे पुढील विश्लेषण विचारात घेतल्यानंतर, प्राधिकरणाने त्यांच्या शिफारशींना अंतिम रुप दिले आहे. शिफारशींची ठळक वैशिष्ट्ये, शिफारशींचा संपूर्ण मजकूर TRAI च्या www.trai.gov.in या वेबसाइटवर उपलब्ध आहे.S.Patil/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 101